b'\n_START_ARTICLE_\nSP-350\n_START_PARAGRAPH_\nSP-350 Denise sau \xe2\x80\x9efarfuria scufund\xc4\x83toare\xe2\x80\x9d este un minisubmarin conceput de Jacques-Yves Cousteau \xc3\xaen anul 1959 cu ajutorul inginerilor Jean Mollard \xc8\x99i Andr\xc3\xa9 Laban. A fost botezat\xc4\x83 Denise dup\xc4\x83 numele so\xc8\x9biei lui Jean Mollard. Este un vehicul subacvatic proiectat pentru a g\xc4\x83zdui doi oameni, capabil s\xc4\x83 exploreze ad\xc3\xa2ncimi de p\xc3\xa2n\xc4\x83 la 300 de metri. A fost instalat la bordul navei Calypso, de unde a efectuat mai mult de 1050 de scufund\xc4\x83ri majoritatea pilotate de c\xc4\x83tre Albert Falco. Prima scufundare a vut loc la 21 iulie 1959 \xc3\xaen portul Marsilia. _NEWLINE_SP-300 este propulsat cu ajutorul unui sistem original inventat de Cousteau ce const\xc4\x83 din ni\xc8\x99te turbine cu jet de ap\xc4\x83 cu debit reglabil ac\xc8\x9bionate de motoare electrice, care \xc3\xaei permit s\xc4\x83 se deplaseze \xc3\xaen toate direc\xc8\x9biile \xc8\x99i de a se roti \xc3\xaen jurul axei sale verticale. \xc3\x8enclinarea longitudinal\xc4\x83 sau \xc3\xaen fa\xc8\x9b\xc4\x83 \xc8\x99i spate este realizat\xc4\x83 cu un lest din mercur deplasabil cu ajutorul unei pompe. Este dotat cu l\xc4\x83mpi electrice pentru scufund\xc4\x83ri de noapte \xc8\x99i de a oferi lumin\xc4\x83 pentru fotografierea \xc3\xaen condi\xc8\x9bii de func\xc8\x9bionare la ad\xc3\xa2ncime. Un bra\xc8\x9b manipulator ac\xc8\x9bionat electric este instalat \xc3\xaen partea din fa\xc8\x9b\xc4\x83, pentru a lua obiecte \xc8\x99i probe submarine._NEWLINE_Coca este de form\xc4\x83 aproape circular\xc4\x83 \xc3\xaen plan orizontal \xc8\x99i fabricat\xc4\x83 din o\xc8\x9bel. Poate rezista la o presiune mai mare de 90 kg/cm\xc2\xb2, echivalent\xc4\x83 cu o ad\xc3\xa2ncime de 900 de metri, de\xc8\x99i din motive de siguran\xc8\x9b\xc4\x83 nu a dep\xc4\x83\xc8\x99it niciodat\xc4\x83 300 de metri. Lansarea \xc8\x99i recuperarea sunt efectuate de o macara instalat\xc4\x83 pe Calypso._NEWLINE_Denise are dou\xc4\x83 minisubmarine surori SP-500, capabile s\xc4\x83 coboare la ad\xc3\xa2ncimea de 500 de metri.'